கே. ஆர். பெரியகருப்பன்

கே. ஆர். பெரியகருப்பன் (K.R.Periyakaruppan) என்பவர் ஒரு தமிழக அரசியல்வாதி, மற்றும் தமிழக இந்து அறநிலையத்துறை மற்றும் ஊரக வளர்சித் துறை முன்னாள் அமைச்சரும், தற்போதைய கூட்டுறவு அமைச்சருமாவார். இவர் அரளிக்கோட்டையில் 30-திசம்பர்-1959இல் பிறந்தவர். இவர் இளநிலை பட்டமாக வணிகம் மற்றும் சட்டம் படித்தவர். இவர் தமிழக சட்டமன்றத்துக்கு  திருப்பத்தூர் சட்டப் பேரவை தொகுதியிலிருந்து 2006ஆம் ஆண்டு தி.மு.க சார்பில் தேர்ந்தெடுக்கப்பட்டவர். பின்னர் தமிழக இந்து அறநிலையத்துறை அமைச்சராக நியமிக்கபட்டார்.

தமிழக சட்டமன்றத்தேர்தல் 2021
தமிழக 16ஆவது சட்டமன்றத்திற்கு ஏப்ரல் 6, 2021 அன்று நடைபெற்ற தேர்தலில், சிவகங்கை மாவட்டம், திருப்பத்தூர் சட்டமன்றத் தேர்தலில் திராவிட முன்னேற்றக் கழக வேட்பாளராகப் போட்டியிட்டு 103682 வாக்குகள் பெற்று வெற்றிபெற்றார். இதனையடுத்து 07 மே, 2021 அன்று பதவி ஏற்ற தமிழக அமைச்சரவையில் ஊரகத்வளர்ச்சி (ஊரக வளர்ச்சி, ஊராட்சிகள் மற்றும் ஊராட்சி ஒன்றியங்கள், வறுமை ஒழிப்புத் திட்டங்கள், ஊரக கடன்கள்) அமைச்சராகப் பதவியேற்றார்.

மேற்கோள்கள் 

1959 பிறப்புகள்
வாழும் நபர்கள்
தமிழ்நாட்டு அமைச்சர்கள்
சிவகங்கை மாவட்ட நபர்கள்
16 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
14 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்